b'\n_START_ARTICLE_\nSekolah Menengah Kebangsaan Ayer Hitam\n_START_SECTION_\nSejarah\n_START_PARAGRAPH_\nSekolah ini telah dirasmikan pada 10 Januari 1965.\n_START_SECTION_\nSejarah Sekolah\n_START_PARAGRAPH_\nSekolah Menengah Kebangsaan Ayer Hitam (SMKAH) telah ditubuhkan pada 10 Januari 1965. Penubuhan sekolah ini adalah untuk memenuhi keperluan pendidikan peringkat menengah di kawasan Kubang Pasu Barat. Sekolah ini ialah sekolah menengah yang pertama di kawasan ini. Pada peringkat awal\xc2\xa0penubuhannya, pelajar-pelajar terpaksa ditempatkan di SK Jerlun. Kemudian\xc2\xa0apabila bilangan pelajar\xc2\xa0semakin ramai, bangunan SRJK(C) Yuh Min, SK Alor Janggus dan SMA Nurul Islam terpaksa dipinjam oleh pihak pentadbir sekolah ini._NEWLINE_Bangunan asal SMKAH, iaitu tiga buah bangunan dua tingkat telah siap pada 6 April 1968. Bangunan asal tetap ini telah dirasmikan pada 6 Mei 1969 oleh\xc2\xa0YB En. Mohamed Khir Johari, Menteri Pendidikan ketika itu._NEWLINE_Pada tahun\xc2\xa01972, sebuah bangunan makmal dua tingkat dan bengkel KHB telah dibina.\xc2\xa0Seterusnya, asrama telah dibina dalam tahun 1985. Memandangkan bilangan pelajar yang semakin meningkat, bangunan \xe2\x80\x9ckilat\xe2\x80\x9d dan bangunan tambahan telah dibina pada tahun 1990. Sekolah ini juga telah mendapat sebuah dewan besar yang mula beroperasi pada tahun 2010._NEWLINE_Sekolah ini telah mendapat penghormatan untuk menubuhkan kelas Pra-Universiti. Pada tahun 1994 pula, kelas aliran agama telah diwujudkan. Akhirnya sebagai langkah awal menjadikan SMKAH sebagai sebuah sekolah elit, Kelas Rancanagn Khas yang menempatkan pelajar-pelajar terpilih telah mula beroperasi pada tahun 2001._NEWLINE_Sekolah ini juga telah mendapat dua buah blok bangunan 4 tingkat yang mula dibina pada tahun 2012 bagi menampung pertambahan pelajar yang begitu pesat.\n_START_SECTION_\nPencapaian\n_START_PARAGRAPH_\nSekolah ini telah menyambut Jubli Emas pada tahun 2015 yang dirasmikan oleh pengetua sekolah ini iaitu Tn. Haji Mohammad Abdullah.'